Le Duc Tho (Lê Ðức Thọ) (14 Oktober 1911 – 13 Oktober 1990) ya iku pejuang, jendral, diplomat, lan pulitikus saka Vietnam. Taun 1930, Le mèlu awèh dana Parté Kuminis Indochina. Pamaréntah kolonial Prancis njeblosaké Le menyang pakunjaran saka taun 1930 nganti tekan taun 1936 lan uga sapisan manèh saka taun 1939 nganti tekan taun 1944. Sawisé bébas saka pakunjaran nalika taun 1945, Le mèlu mbantu mimpin Viet Minh, obahan kamardikan Vietnam kang nglawan Prancis, nganti tekan Parsetujon Jenewa kang ditandhatangani nalika taun 1954. Le banjur mèlu gabung karo Politbiro Lao Dong saka Parté Buruh Vietnam taun 1955, kang saiki dadi Parté Kuminis Vietnam. Le mimpin pambrontakan kuminis kang wiwit taun 1956 nglawan papréntahan Vietnam Kidul.

Pasetujon Damai Paris 
Amérika Sarékat kanthi aktif mèlu ana ing Perang Vietnam nalika wiwitan taun 1960-an. Xuan Thuy kang mimpin tim perundhingan resmi kang makili Républik Dhémokratik Vietnam ana ing rembugan ing Paris, Le lan Penasihat Kaamanan Nasional Amérika Sarékat Dr. Henry Kissinger wiwit Fèbruari 1970 mèlu ana ing rembugan wadi kang pungkasané ngasilaké gencatan senjata ana ing Pasetujon Damai Paris tanggal 27 Januari 1973. Sajarah dhasar pasetujon iku kalebu: pambébasan tahanan perang saksuwéné 80 dina; gencatan senjata kang dimonitor déning Komisi Pengendhalian lan Pangawasan Internasional (ICC); pemilu bébas lan dhémokratis kang arep dianakaké ing Vietnam Kidul; bantuan saka Amérika Sarékat marang Vietnam Kidul kang terus lumaku; wadyabala RDV tetep ing Vietnam Kidul; pamanunggalan manèh Vietnam.

Cathetan sikil 

Lair 1911
Pati 1990
Viètnam